30. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 71145 της 24/28 Φεβρ. 1953 Περί της δια των Δημοσίων Ταμείων εισπράξεως απαιτήσεων Τραπεζών εκ Δανείων χορηγηθέντων υπό τούτων προς τρίτους εγγυήσει του Δημοσίου. Έχοντες υπ’ όψει τας διατάξεις του άρθρ. 3 του Ν. 2252/1952 περί της δια των Δημοσίων Ταμείων εισπράξεως εσόδων Νομικών Προσώπων κλπ. (Φ.Ε.Κ. 284/1952)αποφασίζομεν: 1.Αι εν Ελλάδι Τράπεζαι αίτινες εχορήγησαν προς Νομικά ή φυσικά πρόσωπα – δάνεια οιασδήποτε μορφής εγγυήσει του Ελληνικού Δημοσίου υποχρεούνται εις περίπτωσιν καθ’ ην η είσπραξις των ληξιπροθέσμων απαιτήσεων αυτών εκ των ως άνω Δανείων δεν κατέστη κατά την λήξίν των εφικτή δια των ιδίων μέσων της δανειστρίας να συντάξωσιν ιδίας, κατά Δημόσιον Ταμείον, της περιφερείας ασκήσεως του επαγγέλματος ή έδρας των οφειλετών ονομαστικάς καταστάσεις. 2.Αι καταστάσεις θα περιλαμβάνωσιν εις ιδίας στήλας α)το ονοματεπώνυμον ή τίτλον του οφειλέτου φυσικού ή νομικού προσώπου β)την διεύθυνσιν της ασκήσεως του επαγγέλματος ή της έδρας δια δε τα φυσικά πρόσωπα και την διεύθυνσιν της κατοικίας αυτών, γ)το ποσόν του ληξιπροθέσμου μέρους του δανείου, κάτωθι τούτου το ποσόν των απαιτητών μέχρι τέλους του τρέχοντος εκάστοτε οικονομικού έτους δόσεων (κεφαλαίου, και την χρονολογίαν  Σελ. 206(α) Τεύχος 1189 – Σελ. 94 καταβολής των, ευθύς δε κατωτέρω το ποσόν των ληξιπροθέσμων τόκων και των τυχόν εξόδων άτινα βαρύνουν τον οφειλέτην, δ)χώρον ικανόν δια την καταχώρησιν των στοιχείων των εκδιδομένων διπλοτύπων εισπράξεως του χρέους. 3.Τα Δημόσια Ταμεία άμα τη παραλαβή των βεβαιωτικών καταστάσεων προβαίνουσιν εις την βεβαίωσιν των ποσών υπό τον χρηματιστικόν λογαριασμόν «Τρεχούμενοι λογαριασμοί Νομικών Προσώπων  και Ειδικών Υπηρεσιών» και υπό την ειδικωτέραν αιτιολογίαν «Έσοδα εκ δανείων χορηγηθέντων υπό Τραπεζών εγγυήσει του Δημοσίου προς φυσικά ή νομικά πρόσωπα». 4.α)Δια την είσπραξιν των κατά τ’ ανωτέρω βεβαιωθέντων εσόδων εφαρμόζονται πάσαι αι διατάξεις του νόμου περί εισπράξεως Δημοσίων εσόδων, ως προς δε τας συνεπείας υπερημερίας αι ειδικαί τοιαύται του Α.Ν. 1517/50 ως ετροποποιήθη δια της παρ. 2 του άρθρ. 3 του Ν. 2097/1952. β)Προσαυξήσεις εκπροθέσμου καταβολής υπολογίζονται κατά την ανωτέρω παράγραφον μόνον επί του βεβαιωθέντος ποσού κεφαλαίου του δανείου ή δόσεως τούτου του όντος ή καθισταμένου εκάστοτε ληξιπροθέσμου. 5. Η απόδοσις των εισπραττομένων ποσών, πλην των εν παρ. 4 εδάφ. β΄ εκ προσαυξήσεων εκπροθέσμου καταβολής άτινα αποτελούν έσοδον του Δημοσίου και βεβαιούνται και εισάγονται υπό το Κεφ. 40 άρθρ. 1 του Προϋπολογισμού, θέλει ενεργείται υπό τον αυτόν ως άνω (παρ. 3) χρηματιστικόν λογαριασμόν κατά τα δια την κίνησιν τούτου καθωρισμένα δια προγενεστέρων οδηγιών ημών. 